
Πανελλήνια Ομοσπονδία Ενώσεων Στρατιωτικών                  member of
                               Π.ΟΜ.ΕΝ.Σ. 
Αθήνα, 14 Νοεμβρίου 2018
                                                                                                                                                              
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.

Ηλεκτρονική διεύθυνση: www.pomens.gr - facebook ΠΟΜΕΝΣ 

Αρ. Πρωτ.     /2018
ΠΡΟΣ :   Υπουργό Εθνικής Άμυνας κ. Πάνο Καμμένο
Υπουργό Υποδομών και Μεταφορών κ. Χρήστο Σπίρτζη
        Αναπληρωτή Υπουργό  Εθνικής Άμυνας κ. Πάνο Ρήγα
Υφυπουργό Εθνικής Άμυνας κ. Μαρία Κόλλια-Τσαρουχά
Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων
ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ

ΚΟΙΝ :    Στρατιωτικοί συντάκτες

ΘΕΜΑ:   Δωρεάν μετακίνηση με τα Μέσα Μαζικής Μεταφοράς (Μ.Μ.Μ.)


               Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων,

     1. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.), μετά την άμεση και θετική ανταπόκριση της Υπουργού κ. Όλγας Γεροβασίλη για δωρεάν μετακίνηση των στελεχών των Σ.Α. με τα Μέσα Μαζικής Μεταφοράς (Μ.Μ.Μ.), θέτει για ακόμη μία φορά το θέμα του ολοένα αυξανόμενου κόστους μετακίνησης των Στρατιωτικών προκειμένου να μεταβούν στην Μονάδα τους και να εκτελέσουν στο ακέραιο το καθήκον τους στην πατρίδα ακόμα και σε περιπτώσεις που απαιτείται εκτάκτως η μετάβαση τους στην υπηρεσία μεταβαίνοντας σ’ αυτήν το ταχύτερο δυνατόν με ιδία μέσα επιβαρύνοντας οι ίδιοι όλα τα έξοδα μετακίνησης.
	
      2.	Πιο συγκεκριμένα μεγάλο μέρος του προσωπικού των Ενόπλων Δυνάμεων, καλείται να διανύσει καθημερινά μεγάλες αποστάσεις προκειμένου να προσέλθει στις Μονάδες που υπηρετεί και αντίστοιχα να αποχωρήσει προς την περιοχή όπου κατοικοεδρεύει. Οι μετακινήσεις αυτές πραγματοποιούνται πολλές φορές μέσω των Ι.Χ. αυτοκινήτων του προσωπικού και των Μ.Μ.Μ. λόγω:

    α.   Της αδυναμίας εκτέλεσης υπηρεσιακών δρομολογίων με τα ήδη υπάρχοντα υπηρεσιακά οχήματα από όλες τις Μονάδες υπηρέτησης προς τα μεγάλα αστικά κέντρα της περιοχής ανάπτυξης τους και αντίστροφα. Το ανωτέρω πρόβλημα γίνεται πιο έντονο κατά τα Σαββατοκύριακα και τις ημέρες αργιών.   

    β.   Της μη ύπαρξη εναλλακτικού τρόπου μετακίνησης.

    γ. Της απομακρυσμένης θέσης των στρατιωτικών εγκαταστάσεων από τον αστικό ιστό.

    δ.   Της ελαστικής τροποποίησης των ωραρίων εργασίας.

    ε.   Των έκτακτων υπηρεσιακών αναγκών.

      3. Η μετακίνηση αυτή έρχεται να επιβαρύνει τον ήδη βεβαρυμμένο οικογενειακό προϋπολογισμό, λόγω του υψηλού κόστους μετακίνησης που πολλές φορές καλείται να πληρώσει ο Στρατιωτικός. 

      4. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.) ως φορέας  διασφάλισης και προάσπισης των εργασιακών και οικονομικών συμφερόντων των στρατιωτικών, έχοντας ως πρωτεύοντα στόχο της την προστασία του προσωπικού των Ενόπλων Δυνάμεων αλλά και του οικογενειακού τους προϋπολογισμού, προτείνει:

     α. Την εξάντληση κάθε δυνατότητας ασφαλούς εκτέλεσης υπηρεσιακών δρομολογίων από τις Μονάδες για τις μετακινήσεις του προσωπικού της κατά τις καθημερινές και τις αργίες. 

     β. Τη δωρεάν μετακίνηση όλων των Στρατιωτικών με τα δημόσια Μέσα Μαζικής Μεταφοράς (Μ.Μ.Μ.), με την επίδειξη των στρατιωτικών δελτίων ταυτότητας, όπως ακριβώς εφαρμόζεται για το προσωπικό της Ελληνικής Αστυνομίας, των Συνοριακών Φυλάκων και Ειδικών Φρουρών, το προσωπικό του Πυροσβεστικού Σώματος (μόνιμοι και πυροσβέστες 5ετους υποχρέωσης) και το ένστολο προσωπικό και Δοκίμων του Λιμενικού Σώματος και της Ελληνικής Ακτοφυλακής.
    
  Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, 

     5.   Τα παραπάνω μέτρα θεωρούνται επιτακτικά καθόσον αποστερούν την όξυνση των υφιστάμενων αυξημένων υπηρεσιακών και εξωυπηρεσιακών υποχρεώσεων των εν ενεργεία στρατιωτικών, εκπιπτόμενες εκ του συντάγματος, καθώς και περιστέλλει περαιτέρω το κόστος του οικογενειακού προγραμματισμού λόγω των υπαρχουσών δημοσιονομικών δεδομένων ώστε εν τέλει τα στελέχη να συνεχίσουν προσηλωμένα και με ασφάλεια στο υψηλού σκοπού έργο τους.	

      6. Κατόπιν των ανωτέρω καλούμε τις πολιτικές αρχές που κοινοποιείται το παρόν να εξετάσουν με προσοχή το εν λόγω θέμα σε συνεργασία με την πολιτική και στρατιωτική ηγεσία των Ενόπλων Δυνάμεων και να πράξουν αναλόγως προς την επίλυση του.

                 7. Χειριστής θέματος, Αντιπρόεδρος Μέριμνας Προσωπικού: Επισμηναγός (ΤΣΕ) Νικόλαος Παναγιωτίδης, τηλέφ.  6983 503377.
 
	Μετά τιμής
Για το Διοικητικό Συμβούλιο

